Kopenhagen Art Institute: What's Left (is Republican Paint) – 9 Sisters
What's Left (is Republican Paint) – 9 Sisters
Claus Carstensen: Installationview, What's Left (is Republican Paint) – Nine Sisters, 2015. Foto: Anders Sune Berg.
Claus Carstensen: Installation view, What's Left (is Republican Paint) – Nine Sisters, 2015. Foto: Anders Sune Berg.
Claus Carstensen: Ophæng og høring # 7, 1990 . Foto: Anders Sune Berg.
Claus Carstensen: Uden titel (til Buller), 1988. Foto: Anders Sune Berg.
Udstillingen What's Left (is Republican Paint) - 9 Sisters præsenterer omkring 100 værker, ældre såvel som nye, af den danske billedkunstner Claus Carstensen (f. 1957). De ekspressive og meget direkte værker indbefatter både maleri, skulptur, fotografi og vægudsmykninger samt et nyt specialfremstillet tæppe. Udstillingens 9 tematiske nedslag, eller "søstre" som kunstneren kalder dem, kredser om emner som ytringsfrihed, totalitarisme, intimitet og nøgenhed. I sin helhed afspejler udstillingen det utal af medier og materialer, som Claus Carstensen har arbejdet med gennem de sidste 36 år.
Claus Carstensen har selv udtalt, at mødet med hans værker på ARoS vil være "som at få et visuelt baseballbat i hovedet". Med disse ord kan alle, som vælger at lægge vejen forbi ARoS i perioden 30. maj - 18. oktober 2015, glæde sig til en rå udstilling med stof til eftertanke - en udstilling, som bliver Claus Carstensens hidtil største. I den mere private kategori kan man på udstillingen What's Left (is Republican Paint) - 9 Sisters opleve udvalgte værker fra serien Untitled Room for Zoe, som Claus Carstensen siden 1994 har udført sammen med sin datter Zoe. Siden Zoe var 2 år gammel, har Claus Carstensen nemlig inddraget hende i sin arbejdsproces. Han har malet billeder sammen med hende, kopieret hendes billeder eller inkorporeret dem i sin kunst.